Author: duricka
Company: Úrad Vlády SR

N Á V R H

UZNESENIA VLÁDY SLOVENSKEJ REPUBLIKY

č.
z ... 2004
 
k návrhu opatrení na zabezpečenie plnenia uznesenia Národnej rady SR
č. 1228/2004 prijatého na 31. schôdzi Národnej rady SR
–––––––––––––––––––––––––––––––––––––––––––––––––––––––––––––––––––––––––––

Číslo materiálu:
Predkladateľ:    predseda vlády

Vláda

A.	berie na vedomie

A1.	uznesenie NR SR č. 1228 z 22. septembra 2004 k správe o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia (tlač 738);

B.	konštatuje, že
B.1.	úloha uvedená v bode B.2 uznesenia NR SR č. 1228 z 22. septembra 2004 bola splnená uznesením vlády SR č. 533 z 2. júna 2004 k správe o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia, s výnimkou pravidelnej informovanosti Národnej rady SR raz za pol roka;
C.	ukladá

ministrovi práce, sociálnych vecí a rodiny

C.1.	v spolupráci s podpredsedom vlády a ministrom hospodárstva, podpredsedom      vlády a ministrom financií, ministrom výstavby a regionálneho rozvoja, ministrom dopravy, pôšt a telekomunikácií, ministrom pôdohospodárstva, ministrom životného prostredia a predsedom Štatistického úradu SR predkladať na rokovanie vlády správu o súčasnom stave sociálno-ekonomickej úrovne  v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia, z ktorej bude zrejmá koncepcia a konkrétne vecné a časové kroky, ktoré majú zabezpečiť zmierňovanie rozdielov sociálno-ekonomickej úrovne v jednotlivých regiónoch Slovenska

do 15. januára a 15. júla každoročne do konca volebného obdobia

ministrovi dopravy, pôšt a telekomunikácií

C.2.	opätovne prehodnotiť Aktualizáciu nového projektu výstavby diaľnic a rýchlostných ciest a zaradiť rýchlostnú cestu R4 v úseku Košice – Milhosť do zoznamu priorít na roky 2003-2006;

začiatok výstavby: 1. január 2007

D.	poveruje

predsedu vlády

D.1.	predkladať predsedovi Národnej rady SR materiál uvedený v bode C.1 tohto uznesenia.

do 31. januára a 31. júla každoročne do konca volebného obdobia

ministra práce, sociálnych vecí a rodiny
	
D.2.	odôvodniť materiál uvedený v bode C.1 tohto uznesenia v Národnej rade SR.

Vykonajú:	predseda vlády
podpredseda vlády a minister hospodárstva
podpredseda vlády a minister financií 
minister výstavby a regionálneho rozvoja
minister práce, sociálnych vecí a rodiny
minister dopravy, pôšt a telekomunikácií
minister pôdohospodárstva
minister životného prostredia
predseda Štatistického úradu SR

Na vedomie: 	predseda Národnej rady SR